शीर्षक: Corona Virus: चीनमध्ये नवीन वर्ष साजरं करायला गेलेल्या कुटुंबावर ताटातुटीची वेळ\nवरील काल्पनिक लेखाचे शीर्षक दिल्यास, लेखाची कल्पना करा.\n
सिडल कुटुंबीय चिनी नववर्ष साजरं करण्यासाठी हुवेई प्रांतात गेले होते.

कोरोना व्हायरसमुळे अनेक कुटुंबांचीही  ताटातूट होत आहे. यापैकीच एक असलेल्या सिडल दाम्पत्यावरही एकमेकांपासून दूर जाण्याची वेळ आली आहे.

जेफ सिडल यांना आपल्या चिमुकल्या मुलीसाठी पत्नीला चीनमध्ये एकटं सोडून जावं लागत आहे. 

जेफ सिडल ब्रिटिश नागरिक आहेत तर त्यांच्या पत्नी सिन्डी या चिनी आहेत. त्यांना 9 वर्षांची एक मुलगी आहे - जास्मिन. सिन्डी या पती जेफ आणि मुलगी जास्मीनसोबत चिनी नवीन वर्ष साजरं करण्यासाठी मायदेशी आल्या होत्या. 

मात्र नेमकं याच काळात चीनमध्ये कोरोनाच्या साथीने डोकं वर काढलं आणि नवीन वर्षाच्या उत्साहावर पाणी फिरलं.

हुबेई प्रांतातल्या वुहान शहरातून कोरोना व्हायरस पसरल्याचा अंदाज आहे. कोरोना व्हायरसचे सर्वाधिक म्हणजे तब्बल 3,500 रुग्ण या हुबेई प्रांतात आढळले आहेत. 

शिक्षण आणि नोकरीसाठी हुबेईला पसंती 

हुबेई प्रांतात मोठ्या प्रमाणावर परदेशी नागरिक राहतात. शिक्षण आणि नोकरीसाठी जगभरातले लोक हुबेईला पसंती देतात. सिन्डी यांचं माहेरही याच हुबेई प्रांतातलं. 

वुहान आणि हुबेईमध्ये अडकलेल्या आपल्या नागरिकांना परत बोलवण्यासाठी अनेक देश प्रयत्न करत आहेत. अमेरिका आणि जपानने तर विशेष विमान पाठवून हजारो नागरिकांना माघारी आणलं आहे.

भारत सरकारनेही एअर इंडियाच्या एका विशेष विमानाने वुहानमध्ये अडकलेल्या 323 भारतीयांना भारतात परत आणलं. याशिवाय मालदिव्ह्सचे 7 नागरिकही भारताने तिथून बाहेर काढले.

सिडल जोडपंही 1 फेब्रुवारीला ब्रिटनला परत जाणार होतं. मात्र विषाणूचा फैलाव रोखण्यासाठी स्थानिक प्रशासनानं विमानतळ, सार्वजनिक वाहतूक आणि रस्ते वाहतूक पूर्णपणे बंद केली आणि त्यामुळे त्यांचं फ्लाईट रद्द करण्यात आलं. 

या जोडप्याने ब्रिटिश वकिलातीकडे धाव घेतली. तिथे त्यांना सांगण्यात आलं, की जेफ आपल्या मुलीसोबत ब्रिटनला परतू शकतात. मात्र सिन्डीकडे 2008 सालापासून ब्रिटनचा कायमस्वरूपी व्हिसा असला तरी ब्रिटिश नागरिकांना हुबेईमधून बाहेर काढण्यासाठी पाठवण्यात येणाऱ्या विशेष विमानात त्यांना जाता येणार नाही. 

बीबीसीशी बोलताना जेफ म्हणाले, "परराष्ट्र कार्यालयाने मला सांगितलं, की चीनच्या प्रशासनाने त्यांच्या नागरिकांना देश न सोडून जाण्याचे निर्देश दिल्याने ब्रिटनचं विशेष विमान केवळ ब्रिटिश नागरिकांनाच घेऊन जाऊ शकतं.

"त्यामुळे मी आणि ब्रिटिश पासपोर्ट असणारी माझी 9...